Source: https://eur-lex.europa.eu/legal-content/MT/TXT/HTML/?uri=CELEX:32009L0083&amp;from=EN
Timestamp: 2019-05-23 10:18:07+00:00
Document Index: 1673561

Matched Legal Cases: ['arti 1', 'arti 2', 'arti 1', 'arti 2', 'arti 2', 'arti 2', 'arti 4', 'arti 1', 'arti 1', 'arti 2', 'arti 3', 'arti 3', 'arti 3', 'arti 2', 'arti 1', 'arti 4', 'arti 2', 'arti 2', 'arti 4', 'arti 3', 'arti 3', 'arti 2', 'arti 4', 'arti 3', 'arti 4', 'arti 4', 'arti 2', 'arti 3', 'arti 2', 'arti 5', 'arti 2', 'arti 3']

L_2009196MT.01001401.xml
DIRETTIVA TAL-KUMMISSJONI 2009/83/KE
tas-27 ta’ Lulju 2009
li temenda ċerti annessi tad-Direttiva 2006/48/KE tal-Parlament Ewropew u tal-Kunsill fir-rigward ta’ dispożizzjonijiet tekniċi li għandhom x’jaqsmu mal-ġestjoni tar-riskju
Wara li kkunsidrat id-Direttiva 2006/48/KE tal-Parlament Ewropew u tal-Kunsill tal-14 ta’ Ġunju 2006 dwar il-bidu u l-eżerċizzju tal-kummerċ tal-istituzzjonijiet ta’ kreditu [titlu mhux uffiċjali] (1), u b’mod partikulari l-punt (1) tal-Artikolu 150(1) tagħha,
Sabiex jiżguraw implimentazzjoni u applikazzjoni koerenti tad-Direttiva 2006/48/KE madwar l-UE kollha, fl-2006 l-Kummissjoni u l-Kumitat tas-Superviżuri Bankarji Ewropej waqqfu grupp ta’ ħidma (il-Grupp għat-Traspożizzjoni tad-Direttiva dwar ir-Rekwiżiti Kapitali – is-CRDTG) li kien inkarigat jiddiskuti u jsolvi kwistjonijiet li kellhom x’jaqsmu mal-implimentazzjoni u l-applikazzjoni ta’ dik id-Direttiva. Skont is-CRDTG, ċerti dispożizzjonijiet tekniċi inklużi fl-Annessi V, VI, VII, VIII, IX, X u XII tad-Direttiva 2006/48/KE jeħtieġ li jiġu speċifikati iktar sabiex tkun żgurata applikazzjoni konverġenti. Barra minn hekk, ċerti dispożizzjonijiet ma jikkorrispondux ma’ prattiki għaqlin tal-ġestjoni tar-riskju tal-istituzzjonijiet ta’ kreditu. Għalhekk huwa xieraq li dawn id-dispożizzjonijiet jiġu aġġustati.
Bil-għan li jintlaħaq is-suq intern, għandhom jiġu ċċarati l-modi kif istituzzjoni ta’ kreditu tista’ turi li hemm trasferiment sinifikanti tar-riskju mill-karta tal-bilanċ tagħha. Jixraq ukoll li wieħed iżid il-fattur tal-konverżjoni ta’ kreditu għall-faċilitajiet tal-likwidità mogħtija mill-istituzzjonijiet ta’ kreditu għall-mekkaniżmi li ma jidhrux fuq il-karta tal-bilanċ.
Id-Direttiva 2006/48/KE għalhekk għandha tiġi emendata skont dan.
Il-miżuri pprovduti f’din id-Direttiva huma skont l-opinjoni tal-Kumitat tal-Banek Ewropej,
Id-Direttiva 2006/48/KE għandha tiġi emendata kif ġej:
Il-punt 8 tal-Anness V qed jitbiddel b’dan li ġej:
Ir-riskji li jinħolqu minn tranżazzjonijiet tat-titolizzazzjonijiet li fihom l-istituzzjonijiet tal-kreditu jkunu l-investituri, l-oriġinaturi jew il-promoturi, għandhom jiġu evalwati u indirizzati permezz ta’ politiki u proċeduri xierqa. B’mod partikulari, dawn il-politiki u l-proċeduri għandhom jiżguraw li s-sustanza ekonomika tat-tranżazzjoni tkun murija bis-sħiħ fid-deċiżjonijiet dwar il-valutazzjoni tar-riskju u l-ġestjoni tiegħu.”
Il-Parti 1 tal-Anness VI hija emendata kif ġej:
Fil-punt 29, il-frażi ta’ introduzzjoni qed titbiddel b’dan li ġej:
L-iskoperturi għal istituzzjonijiet b’maturità residwa ta’ aktar minn tliet xhur li għalihom tkun disponibbli valutazzjoni tal-kreditu minn ECAI nominata għandhom jingħataw piż għar-riskju skont it-Tabella 4 bi qbil mal-attribuzzjoni min-naħa tal-awtoritajiet kompetenti tal-valutazzjonijiet tal-kreditu tal-ECAIs eliġibbli għas-sitt klassijiet tal-iskala tal-valutazzjoni tal-kwalità tal-kreditu.”
Fil-punt 31, il-frażi ta’ introduzzjoni qed titbiddel b’dan li ġej:
L-iskoperturi għal istituzzjonijiet b’maturità residwa ta’ tliet xhur jew inqas li għalihom tkun disponibbli valutazzjoni tal-kreditu minn ECAI nominata għandhom jingħataw piż għar-riskju skont it-Tabella 5 bi qbil mal-attribuzzjoni min-naħa tal-awtoritajiet kompetenti tal-valutazzjonijiet tal-kreditu tal-ECAIs eliġibbli għas-sitt klassijiet tal-iskala tal-valutazzjoni tal-kwalità tal-kreditu:”
Il-punt 14 qed jitbiddel b’dan li ġej:
SKOPERTURI GĦAL ISTITUZZJONIJIET U KUMPANIJI B’VALUTAZZJONI TAL-KREDITU GĦAT-TERMINU QASIR”.
Fil-punt 73, il-frażi ta’ introduzzjoni qed titbiddel b’dan li ġej:
L-iskoperturi għal istituzzjonijiet fejn japplikaw il-punti 29 sa 32, u l-iskoperturi għal kumpaniji li għalihom hija disponibbli evalwazzjoni tal-kreditu għat-terminu qasir minn ECAI nominata għandhom jingħataw piż għar-riskju skont it-Tabella 7, bi qbil mal-attribuzzjoni mill-awtoritajiet kompetenti tal-valutazzjonijiet tal-kreditu tal-ECAIs eliġibbli għas-sitt klassijiet tal-iskala tal-valutazzjoni tal-kwalità tal-kreditu:”
Qed jiżdied il-punt 90 li ġej:
Il-valur tal-iskopertura għal kuntratti ta’ kiri għandu jkun il-ħlas skontat tal-ammont minimu tal-kirja. Il-ħlasijiet tal-ammont minimu tal-kirja huma l-ħlasijiet matul il-perjodu tal-kiri li l-kerrej jista’ jagħmel jew jista’ jitġiegħel jagħmel u kwalunkwe opzjoni ta’ ffrankar (jiġifieri opzjoni li dwarha hemm kważi ċertezza sħiħa li se tiġi eżerċitata). Kwalunkwe valur residwu ggarantit li jissodisfa s-sett ta’ kundizzjonijiet mogħtija fil-punti 26, 27 u 28 tal-Parti I tal-Anness VIII rigward l-eliġibbiltà tal-fornituri tal-protezzjoni kif ukoll ir-rekwiżiti minimi biex ikun hemm rikonoxximent ta’ tipi ta’ garanziji oħrajn mogħtija fil-punti 14 sa 19 tal-Parti 2 tal-Anness VIII għandu jiġi inkluż ukoll fil-ħlasijiet tal-ammont minimu tal-kirja. Dawn l-iskoperturi għandhom jiġu assenjati fil-klassi rilevanti tal-iskopertura skont l-Artikolu 79. Meta l-iskopertura tkun valur residwu ta’ proprjetajiet mikrija, l-ammonti tal-iskopertura ppeżati għar-riskju għandhom jinħadmu kif ġej: 1/t * 100 % * il-valur tal-iskopertura, fejn ‘t’ hija l-ikbar minn 1 u l-eqreb numru ta’ snin sħaħ li fadal tal-kirja.”
Il-Parti 1 tal-Anness VII hija emendata kif ġej:
Il-punt 25 qed jitbiddel b’dan li ġej:
L-ammont tal-iskopertura ppeżat għar-riskju għandu jkun it-telf potenzjali fuq l-iskoperturi tal-ekwità tal-istituzzjoni tal-kreditu kif idderivat bl-użu ta’ mudelli interni tal-valur fir-riskju (‘value-at-risk’) suġġett għall-intervall ta’ kunfidenza unilaterali (‘one-tailed’) fil-perċentil 99 tad-differenza bejn id-dħul trimestrali u rata xierqa mingħajr riskju kkalkulata fuq perjodu twil bħala kampjun, immultiplikati bi 12.5. L-ammonti tal-iskopertura ppeżati għar-riskju fil-livell tal-portafoll tal-ekwità ma għandux ikun inqas mill-ammont totali tal-għadd tal-ammonti minimi tal-iskopertura ppeżati għar-riskju meħtieġ taħt l-Approċċ tal-PD/LGD u l-ammonti korrispondenti tat-telf mistennija mmultiplikati bi 12.5 u kkalkulati abbażi tal-valuri tal-PD stabbiliti fil-punt 24 tal-Parti 2 u l-valuri korrispondenti tal-LGD stabbiliti fil-punti 25 u 26 tal-Parti 2.”
Il-punt 27 qed jitbiddel b’dan li ġej:
L-ammonti tal-iskopertura ppeżati għar-riskju għandhom ikunu kkalkulati skont il-formula li ġejja:
l-ammont tal-iskopertura ppeżat għar-riskju = 100 % × il-valur tal-iskopertura,
għajr meta l-iskopertura tkun valur residwu ta’ proprjetajiet mikrija, f’liema każ l-ammont għandu jiġi kkalkulat kif ġej:
1/t * 100 % * il-valur tal-iskopertura,
fejn “t” hija l-ikbar minn 1 u l-eqreb numru ta’ snin sħaħ li fadal tal-kirja.”
Il-Parti 2 tal-Anness VII hija emendata kif ġej:
Il-punt 13(c) qed jitbiddel b’dan li ġej:
Għall-iskoperturi li ġejjin minn tranżazzjonijiet ta’ strumenti dderivati megħjuna b’mod sħiħ jew kważi minn kollateral (elenkati fl-Anness IV) jew minn tranżazzjonijiet ta’ self ta’ marġini megħjuna b’mod sħiħ jew kważi minn kollateral, li huma suġġetti għal ftehim ewlieni ta’ kalkolu fuq bażi netta, M għandha tkun il-maturità residwa medja b’piż iddifferenzjat ta’ dawn it-tranżazzjonijiet u għandha tkun talanqas perjodu ta’ għaxart ijiem. Għal tranżazzjonijiet ta’ xiri mill-ġdid jew tranżazzjonijiet ta’ għoti u teħid b’self ta’ titolizzazzjonijiet jew kommoditajiet li huma suġġetti għal ftehim ewlieni ta’ kalkolu fuq bażi netta, M għandha tkun il-maturità residwa medja b’piż iddifferenzjat tat-tranżazzjonijiet u għandha tkun talanqas perjodu ta’ ħamest ijiem. Għall-piż tal-maturità għandu jintuża l-ammont nozzjonali ta’ kull tranżazzjoni;”
Fil-punt 14, il-frażi ta’ introduzzjoni qed titbiddel b’dan li ġej:
Minkejja l-punti 13(a), (b), (c), (d) u (e), M għandha tkun talanqas ġurnata għal:”
Fil-Parti 4 tal-Anness VII, il-punt 96 qed jitbiddel b’dan li ġej:
Ir-rekwiżiti fil-punti 97 sa 104 m’għandhomx japplikaw għall-garanziji pprovduti minn istituzzjonijiet, amministrazzjonijiet ċentrali u banek ċentrali, u kumpaniji li jissodisfaw ir-rekwiżiti stipulati fil-punt 26(g) tal-parti 1 tal-Anness VIII jekk l-istituzzjoni tal-kreditu tkun irċeviet aċċettazzjoni biex jiġu applikati r-regoli tal-Artikoli 78 sa 83 għall-iskoperturi għal entitajiet bħal dawn. F’dan il-każ għandhom japplikaw ir-rekwiżiti tal-Artikoli 90 sa 93.”
Il-Parti 1 tal-Anness VIII hija emendata kif ġej:
Fil-punt 9 qed jiżdied il-paragrafu li ġej:
“Jekk l-impriża għall-investiment kollettiv (is-CIU) ma tillimitax ruħha għall-investiment fi strumenti li jkunu eliġibbli għar-rikonoxximent skont il-punti 7 u 8, l-unitajiet jistgħu jiġu rrikonoxxuti bil-valur ta’ assi eliġibbli bħala kollateral jekk wieħed jassumi li s-CIU investiet f’assi li mhumiex eliġibbli sal-limitu massimu permess taħt il-mandat tagħħa. F’każijiet fejn assi li mhumiex eliġibbli jista’ jkollhom valur negattiv minħabba obbligazzjonijiet jew obbligazzjonijiet kontinġenti li ġejjin mis-sjieda, l-istituzzjoni tal-kreditu għandha tikkalkula l-valur totali tal-assi li mhumiex eliġibbli u għandha tnaqqas il-valur tal-assi eliġibbli b’dak tal-assi li mhumiex eliġibbli f’każ li dan tal-aħħar ikun negattiv.”
Fil-punt 11 qed jiżdied il-paragrafu li ġej:
“Jekk l-impriża għall-investiment kollettiv (is-CIU) ma tillimitax ruħha għall-investiment fi strumenti li jkunu eliġibbli għar-rikonoxximent skont il-punti 7 u 8 u għall-affarijiet imsemmija fil-punt (a) ta’ dan il-punt, l-unitajiet jistgħu jiġu rrikonoxxuti bil-valur ta’ assi eliġibbli bħala kollateral jekk wieħed jassumi li s-CIU investiet f’assi li mhumiex eliġibbli sal-limitu massimu permess taħt il-mandat tagħħa. F’każijiet fejn assi li mhumiex eliġibbli jista’ jkollhom valur negattiv minħabba obbligazzjonijiet jew obbligazzjonijiet kontinġenti li ġejjin mis-sjieda, l-istituzzjoni tal-kreditu għandha tikkalkuka l-valur totali tal-assi li mhumiex eliġibbli u għandha tnaqqas il-valur tal-assi eliġibbli b’dak tal-assi li mhumiex eliġibbli f’każ li dan tal-aħħar ikun negattiv.”
Il-Parti 2 tal-Anness VIII hija emendata kif ġej:
Il-punt 13 qed jitbiddel b’dan li ġej:
Sabiex poloz tal-assigurazzjoni fuq il-ħajja mirhana bħala garanzija lill-istituzzjoni ta’ kreditu li ssellef ikunu rrikonoxxuti għandhom ikunu ssodisfati l-kundizzjonijiet kollha li ġejjin:
il-polza tal-assigurazzjoni fuq il-ħajja għandha tintrahan bħala garanzija jew tkun assenjata bil-miftuħ lill-istituzzjoni ta’ kreditu li ssellef;
il-kumpanija li tipprovdi l-assigurazzjoni fuq il-ħajja tkun avżata bir-rahan jew l-assenju u b’riżultat ma tistax tħallas ammonti li għandhom jitħallsu skont il-kuntratt mingħajr il-kunsens tal-istituzzjoni ta’ kreditu li ssellef;
l-istituzzjoni ta’ kreditu li ssellef għandha d-dritt li tħassar il-polza u li tirċievi l-valur ta’ ċediment fil-każ tal-inadempjenza tad-debitur;
l-istituzzjoni ta’ kreditu li ssellef għandha tkun infurmata dwar kwalunkwe każ ta’ nuqqas ta’ ħlas tal-polza min-naħa mit-titular tal-polza;
il-protezzjoni tal-kreditu għandha tkun ipprovduta għall-maturità tas-self. F’każ li dan ma jkunx possibbli minħabba li r-relazzjoni tal-assigurazzjoni tispiċċa qabel dik tas-self, l-istituzzjoni tal-kreditu trid tiżgura li l-ammont li jkun ġej mill-kuntratt tal-assigurazzjoni jservi bħala garanzija għall-istituzzjoni ta’ kreditu sa ma jintemm il-perjodu tal-ftehim tal-kreditu;
ir-rahan jew l-assenju jkun effettiv u jista’ jiġi infurzat b’mod legali fil-ġurisdizzjonijiet kollha li jkunu rilevanti fil-waqt meta jkun qed jiġi konkluż il-ftehim tal-kreditu;
il-valur ta’ ċediment ikun iddikjarat mill-kumpanija li tipprovdi l-assigurazzjoni fuq il-ħajja u ma jkunx jista’ jitnaqqas;
il-valur ta’ ċediment għandu jitħallas f’waqtu meta jintalab;
il-valur ta’ ċediment ma jistax jintalab minħajr il-kunsens tal-istituzzjoni ta’ kreditu;
il-kumpanija li tipprovdi l-assigurazzjoni fuq il-ħajja hija suġġetta għad-Direttiva 2002/83/KE u għad-Direttiva 2001/17/KE tal-Parlament Ewropew u tal-Kunsill (*) jew hija suġġetta għas-superviżjoni minn awtorità kompetenti ta’ pajjiż terz li japplika arranġamenti superviżorji u regolatorji li huma talanqas ekwivalenti għal dawk applikati fil-Komunità.
(*) ĠU L 110, 20.4.2001, p. 28.”"
Fil-punt 16, il-frażi ta’ introduzzjoni qed titbiddel b’dan li ġej:
Meta skopertura tkun protetta minn garanzija megħjuna minn kontrogaranzija ta’ amministrazzjoni jew bank ċentrali, amminisrazzjoni reġjonali jew awtorità lokali, li l-pretensjonijiet kontrihom jitqiesu bħala pretensjonijiet kontra l-amministrazzjoni ċentrali tal-pajjiż li fih huma stabbiliti taħt l-Artikoli 78 sa 83, ta’ bank multilaterali ta’ żvilupp jew organizzazzjoni internazzjonali li għalihom huwa assenjat piż għar-riskju ta’ 0 % taħt jew permezz tal-Artikoli 78 sa 83, jew ta’ entità tas-settur pubbliku, li l-pretensjonijiet kontriha jitqiesu bħala pretensjonijiet kontra istituzzjonijiet ta’ kreditu taħt l-Artikoli 78 sa 83, l-iskopertura tista’ titqies bħala protetta minn garanzija pprovduta mill-entità kkonċernata jekk kemm-il darba jkunu ssodisfati l-kundizzjonijiet li ġejjin:”
Il-Parti 3 tal-Anness VIII hija emendata kif ġej:
Il-punt 24 qed jitbiddel b’dan li ġej:
Il-Metodu Sempliċi għall-Kollateral Finanzjarju għandu jkun disponibbli biss meta l-ammonti tal-iskopertura ppeżati għar-riskju jinħadmu skont l-Artikoli 78 sa 83. Istituzzjoni ta’ kreditu ma għandhiex tuża kemm il-Metodu Sempliċi għall-Kollateral Finanzjarju kif ukoll il-Metodu Komprensiv għall-Kollateral Finanzjarju, sakemm dan ma jsirx għall-għanijiet tal-Artikoli 85(1) u 89(1). L-istituzzjonijiet ta’ kreditu għandhom juru lill-awtoritajiet kompetenti li din l-applikazzjoni straordinarja taż-żewġ metodi mhijiex użata b’mod selettiv sabiex jintlaħqu rekwiżiti kapitali minimi mnaqssin u ma twassalx għal arbitraġġ regolatorju.”
Il-punt 26 qed jitbiddel b’dan li ġej:
Il-piż għar-riskju li kieku jiġi assenjat taħt l-Artikoli 78 sa 83 jekk min qed isellef kellu skopertura diretta għall-istrument kollaterali għandu jiġi assenjat għal dawk il-porzjonijiet tal-valuri tal-iskopertura li jkunu koperti mill-valur tas-suq tal-kollateral rikonoxxut. Għal dan il-għan, il-valur tal-iskopertura ta’ oġġett li ma jidhirx fuq il-karta tal-bilanċ u li hu mniżżel fl-Anness II għandu jkun ta’ 100 % tal-valur tiegħu u mhux il-valur tal-iskopertura indikat fl-Artikolu 78(1). Il-piż għar-riskju fuq il-porzjon ikkollateralizzat għandu jkun minimu ta’ 20 % minbarra kif speċifikat fil-punti 27 sa 29. Il-bqija tal-valur tal-iskopertura għandu jirċievi l-piż għar-riskju li kieku jiġi assenjat għal skopertura mhux iggarantita lill-kontroparti skont l-Artikoli 78 sa 83.”
Fil-punt 33, id-definizzjoni tal-kwantità varjabbli “E” qed titbiddel b’dan li ġej:
“E hija l-valur tal-iskopertura kif kieku jiġi ddeterminat skont l-Artikoli 78 sa 83 jew l-Artikoli 84 sa 89 kif xieraq jekk l-iskopertura ma kenitx ikkollateralizzata. Għal dan il-għan, għal istituzzjonijiet tal-kreditu li jaħdmu l-ammonti tal-iskopertura ppeżati għar-riskju skont l-Artikoli 78 sa 83, il-valur tal-iskopertura ta’ oġġett li ma jidhirx fuq il-karta tal-bilanċ u li hu mniżżel fl-Anness II għandu jkun ta’ 100 % tal-valur tiegħu u mhux il-valur tal-iskopertura indikat fl-Artikolu 78(1), u għal istituzzjonijiet tal-kreditu li jaħdmu l-ammonti tal-iskopertura ppeżati għar-riskju skont l-Artikoli 84 sa 89, il-valur tal-iskopertura tal-oġġetti mniżżlin fil-punti 9 sa 11 tal-Parti 3 tal-Anness VII għandu jinħadem bl-użu ta’ fattur tal-konverżjoni ta’ 100 % u mhux bl-użu tal-fatturi ta’ konverżjoni jew il-perċentwali indikati f’dawk il-punti.”
Fil-punt 69, qed tiżdied is-sentenza li ġejja:
“Għal dan il-għan, il-valur tal-iskopertura tal-oġġetti mniżżlin fil-punti 9, 10 u 11 tal-Parti 3 tal-Anness VII għandu jinħadem bl-użu ta’ fattur tal-konverżjoni jew perċentwal ta’ 100 % u mhux bl-użu tal-fatturi ta’ konverżjoni jew il-perċentwali indikati f’dawk il-punti.”
Il-punt 75 qed jitbiddel b’dan li ġej:
Fejn id-diskrezzjoni li dwarha hemm dispożizzjoni fil-punt 73 titwettaq mill-awtoritajiet kompetenti ta’ Stat Membru, l-awtoritajiet kompetenti ta’ Stat Membru ieħor jistgħu jawtorizzaw lill-istituzzjonijiet tal-kreditu tagħhom jassenjaw il-piżijiet għar-riskju permessi taħt it-trattament tal-punt 73 fir-rigward tal-iskoperturi kkollateralizzati bi proprjetà residenzjali jew proprjetà kummerċjali li tinsab fit-territorju tal-ewwel Stat Membru, suġġetti għall-istess kundizzjonijiet li japplikaw fl-ewwel Stat Membru.”
Il-punt 80 qed jitbiddel b’dan li ġej:
F’każ li jiġu ssodisfati l-kundizzjonijiet stabbiliti fil-punt 13 tal-Parti 2, il-porzjon tal-iskopertura kkollateralizzat bil-valur attwali ta’ ċediment tal-protezzjoni tal-kreditu li jaqa’ fi ħdan it-termini tal-punt 24 tal-Parti 1 għandu jkun wieħed milli ġej:
suġġett għall-piżijiet għar-riskju speċifikati fil-punt 80a f’każ fejn l-iskopertura tkun suġġetta għall-Artikoli 78 sa 83;
assenjat LGD ta’ 40 % f’każ fejn l-iskopertura tkun suġġetta għall-Artikoli 84 sa 89 iżda mhux suġġetta għall-istimi tal-LGD tal-istituzzjoni tal-kreditu stess.
F’każ li jkun hemm nuqqas ta’ qbil fil-munita, il-valur attwali ta’ ċediment għandu jitnaqqas skont il-punt 84, u l-valur tal-protezzjoni ta’ kreditu għandu jkun il-valur attwali ta’ ċediment tal-polza tal-assigurazzjoni fuq il-ħajja.”
Il-punt il-ġdid 80a li ġej qed jiddaħħal wara l-punt 80:
Għall-għanijiet tal-punt 80(a), il-piżijiet għar-riskju li ġejjin għandhom ikunu assenjati abbażi tal-piż għar-riskju assenjat għal skopertura tal-ogħla grad mhux iggarantita lill-kumpanija li tipprovdi l-assigurazzjoni fuq il-ħajja:
piż għar-riskju ta’ 20 %, f’każ fejn l-iskopertura tal-ogħla grad mhux iggarantita lill-kumpanija li tipprovdi l-assigurazzjoni fuq il-ħajja tkun assenjata piż għar-riskju ta’ 20 %;
piż għar-riskju ta’ 35 %, f’każ fejn l-iskopertura tal-ogħla grad mhux iggarantita lill-kumpanija li tipprovdi l-assigurazzjoni fuq il-ħajja tkun assenjata piż għar-riskju ta’ 50 %;
piż għar-riskju ta’ 70 %, f’każ fejn l-iskopertura tal-ogħla grad mhux iggarantita lill-kumpanija li tipprovdi l-assigurazzjoni fuq il-ħajja tkun assenjata piż għar-riskju ta’ 100 %;
piż għar-riskju ta’ 150 %, f’każ fejn l-iskopertura tal-ogħla grad mhux iggarantita lill-kumpanija li tipprovdi l-assigurazzjoni fuq il-ħajja tkun assenjata piż għar-riskju ta’ 150 %.”
Il-punt 87 qed jitbiddel b’dan li ġej:
Għall-għanijiet tal-Artikolu 80, ‘g’ għandu jkun il-piż għar-riskju li għandu jiġi assenjat għal skopertura li l-valur tal-iskopertura (‘E’) tagħha huwa protett għal kollox mill-protezzjoni mhux iffinanzjata (GA), fejn:
E huwa l-valur tal-iskopertura skont l-Artikolu 78; għal dan il-għan, il-valur tal-iskopertura ta’ oġġett li ma jidhirx fuq il-karta tal-bilanċ u li hu mniżżel fl-Anness II għandu jkun ta’ 100 % tal-valur tiegħu u mhux il-valur tal-iskopertura indikat fl-Artikolu 78(1);
g huwa l-piż għar-riskju tal-iskoperturi lil min qed jipprovdi l-protezzjoni kif speċifikat skont l-Artikoli 78 sa 83; kif ukoll
GA huwa l-valur ta’ G* kif maħdum skont il-punt 84 u aġġustat aktar għal kwalunkwe nuqqas ta’ qbil fil-maturità kif stipulat fil-Parti 4.”
Fil-punt 88, id-definizzjoni tal-kwantità varjabbli “E” qed titbiddel b’dan li ġej:
“E huwa l-valur tal-iskopertura skont l-Artikolu 78. Għal dan il-għan, il-valur tal-iskopertura ta’ oġġett li ma jidhirx fuq il-karta tal-bilanċ u li hu mniżżel fl-Anness II għandu jkun ta’ 100 % tal-valur tiegħu u mhux il-valur tal-iskopertura indikat fl-Artikolu 78(1);”
Il-punti 90, 91 u 92 qed jitbiddlu b’dan li ġej:
Għall-porzjon kopert tal-valur tal-iskopertura (E) (ibbażat fuq il-valur aġġustat għall-protezzjoni tal-kreditu GA), il-PD għall-għanijiet tal-Parti 2 tal-Anness VII jista’ jkun il-PD ta’ min jipprovdi l-protezzjoni, jew PD bejn dak ta’ min jissellef u l-garanti jekk sostituzzjoni sħiħa ma titqiesx bżonnjuża. Fil-każ ta’ skoperturi subordinati u protezzjoni mhux iffinanzjata mhux subordinata, l-LGD li għandu jiġi applikat għall-għanijiet tal-Parti 2 tal-Anness VII jista’ jkun dak assoċjat mal-pretensjonijiet tal-ogħla grad.”
Għal kwalunkwe porzjon mhux kopert tal-valur tal-iskopertura (E), il-PD għandu jkun dak ta’ min jissellef u l-LGD għandu jkun dak tal-iskopertura li fuqha huwa msejjes.
GA huwa l-valur ta’ G* kif maħdum skont il-punt 84 u aġġustat aktar għal kwalunkwe nuqqas ta’ qbil fil-maturità kif stipulat fil-Parti 4. E huwa l-valur tal-iskopertura skont il-Parti 3 tal-Anness VII. Għal dan il-għan, il-valur tal-iskopertura tal-oġġetti mniżżlin fil-punti 9 sa 11 tal-Parti 3 tal-Anness VII għandu jinħadem bl-użu ta’ fattur tal-konverżjoni jew perċentwal ta’ 100 % u mhux bl-użu tal-fatturi ta’ konverżjoni jew il-perċentwali indikati f’dawk il-punti.
Il-Parti 2 tal-Anness IX hija emendata kif ġej:
Il-punt 1 qed jiġi emendat kif ġej:
Il-frażi ta’ introduzzjoni qed titbiddel b’dan li ġej:
L-istituzzjoni tal-kreditu tal-oriġini ta’ titolizzazzjoni tradizzjonali tista’ teskludi l-iskoperturi titolizzati mill-kalkolu tal-ammonti tal-iskopertura ppeżati għar-riskju u l-ammonti tat-telf mistennija jekk tkun issodisfata waħda mill-kundizzjonijiet li ġejjin:
riskju tal-kreditu sinifikanti assoċjat mal-iskoperturi titolizzati jitqies li jkun ġie ttrasferit lil partijiet terzi;
l-istituzzjoni tal-kreditu tal-oriġini tapplika piż għar-riskju ta’ 1 250 % għall-pożizzjonijiet kollha tat-titolizzazzjoni li għandha f’din it-titolizzazzjoni jew tnaqqas dawn il-pożizzjonijiet tat-titolizzazzjoni mill-fondi proprji skont l-Artikolu 57(r).”
Il-punti 1a sa 1d li ġejjin qed jiddaħħlu wara l-frażi ta’ introduzzjoni:
Sakemm l-awtorità kompetenti ma tiddeċidix, f’każ partikulari, li t-tnaqqis possibbli fl-ammonti tal-iskopertura ppeżati għar-riskju li l-istituzzjoni tal-kreditu tal-oriġini tikseb permezz ta’ din it-titolizzazzjoni mhuwiex iġġustifikat bi trasferiment korrispondenti tar-riskju tal-kreditu lil partijiet terzi, fil-każijiet li ġejjin se jitqies li ġie ttrasferit riskju tal-kreditu sinifikanti:
l-ammonti tal-iskopertura ppeżati għar-riskju tal-pożizzjonijiet tat-titolizzazzjoni intermedji tal-istituzzjoni tal-kreditu tal-oriġini f’din it-titolizzazzjoni ma jaqbżux il-50 % tal-ammonti tal-iskopertura ppeżati għar-riskju tal-pożizzjonijiet tat-titolizzazzjoni intermedji kollha li jeżistu f’din it-titolizzazzjoni;
fejn m’hemm l-ebda pożizzjonijiet tat-titolizzazzjoni intermedji f’titolizzazzjoni partikulari, u l-istituzzjoni tal-oriġini tista’ turi li l-valur tal-iskopertura tal-pożizzjonijiet tat-titolizzazzjoni li jkun suġġett għat-tnaqqis mill-fondi proprji jew għal piż għar-riskju ta’ 1 250 % jaqbeż stima raġonevoli tat-telf mistenni fuq l-iskoperturi titolizzati b’marġini sostanzjali, l-istituzzjoni tal-kreditu tal-oriġini m’għandhiex iktar minn 20 % tal-valuri tal-iskopertura tal-pożizzjonijiet tat-titolizzazzjoni li jkunu suġġetti għat-tnaqqis mill-fondi proprji jew għal piż għar-riskju ta’ 1 250 %.
Għall-għanijiet tal-punt 1a, pożizzjonijiet tat-titolizzazzjoni intermedji jfissru pożizzjonijiet tat-titolizzazzjoni li għalihom japplika piż għar-riskju ta’ inqas minn 1 250 % u li huma fi grad iktar baxx mill-ogħla pożizzjoni f’din it-titolizzazzjoni u li huma fi grad iktar baxx minn kwalunkwe pożizzjoni tat-titolizzazzjoni f’din it-titolizzazzjoni li għaliha:
jiġi assenjat grad ta’ kwalità tal-kreditu bin-numru 1 fil-każ ta’ pożizzjoni tat-titolizzazzjoni suġġetta għall-punti 6 sa 36 tal-parti 4; jew
jiġi assenjat grad ta’ kwalità tal-kreditu bin-numru 1 jew 2 skont il-Parti 3, fil-każ ta’ pożizzjoni tat-titolizzazzjoni suġġetta għall-punti 37 sa 76 tal-parti 4.
Bħala alternattiva għall-punti 1a u 1b, jista’ jitqies li jkun ġie ttrasferit riskju tal-kreditu sinifikanti jekk l-awtorità kompetenti tkun sodisfatta li istituzzjoni ta’ kreditu jkollha politiki u metodoloġiji li jiżguraw li t-tnaqqis possibbli tar-rekwiziti kapitali li l-istituzzjoni tal-oriġini tikseb permezz tat-titolizzazzjoni huwa ġġustifikat bi trasferiment korrispondenti tar-riskju tal-kreditu lil partijiet terzi. L-awtoritajiet kompetenti għandhom ikunu sodisfatti biss jekk l-istituzzjoni tal-kreditu tal-oriġini tista’ turi li t-tali trasferiment tar-riskju tal-kreditu lil partijiet terzi huwa rrikonoxxut ukoll għall-għanijiet tal-ġestjoni interna tar-riskju tal-istituzzjoni tal-kreditu u għall-allokazzjoni interna tagħha tal-kapital.
Minbarra l-punti 1 sa 1c, għandhom jiġu ssodisfati l-kundizzjonijiet li ġejjin kollha:”
Il-punt 2 qed jiġi emendat kif ġej:
L-istituzzjoni tal-kreditu tal-oriġini ta’ titolizzazzjoni sintetika tista’ tikkalkula l-ammonti tal-iskopertura ppeżati għar-riskju, u skont kif inhu rilevanti, l-ammonti tat-telf mistennija, għall-iskoperturi titolizzati skont il-punti 3 u 4, jekk tkun issodisfata waħda mill-kundizzjonijiet li ġejjin:
riskju tal-kreditu sinifikanti jitqies li jkun ġie ttrasferit lil partijiet terzi permezz ta’ protezzjoni tal-kreditu ffinanzjata jew le;
Il-punti 2a sa 2d li ġejjin qed jiddaħħlu wara l-frażi ta’ introduzzjoni:
Sakemm l-awtorità kompetenti ma tiddeċidix, abbażi ta’ każ b’każ, li t-tnaqqis possibbli fl-ammonti tal-iskopertura ppeżati għar-riskju li l-istituzzjoni tal-kreditu tal-oriġini tikseb permezz ta’ din it-titolizzazzjoni mhuwiex iġġustifikat bi trasferiment korrispondenti tar-riskju tal-kreditu lil partijiet terzi, se jitqies li ġie ttrasferit riskju tal-kreditu sinifikanti jekk tkun issodisfata waħda mill-kundizzjonijiet li ġejjin:
Għall-għanijiet tal-punt 2a, pożizzjonijiet tat-titolizzazzjoni intermedji jfissru pożizzjonijiet tat-titolizzazzjoni li għalihom japplika piż għar-riskju ta’ inqas minn 1 250 % u li huma fi grad iktar baxx mill-ogħla pożizzjoni f’din it-titolizzazzjoni u li huma fi grad iktar baxx minn kwalunkwe pożizzjoni tat-titolizzazzjoni f’din it-titolizzazzjoni li għaliha:
Bħala alternattiva għall-punti 2a u 2b, jista’ jitqies li jkun ġie ttrasferit riskju tal-kreditu sinifikanti jekk l-awtorità kompetenti tkun sodisfatta li istituzzjoni ta’ kreditu jkollha politiki u metodoloġiji li jiżguraw li t-tnaqqis possibbli tar-rekwiziti kapitali li l-istituzzjoni tal-oriġini tikseb permezz tat-titolizzazzjoni huwa ġġustifikat bi trasferiment korrispondenti tar-riskju tal-kreditu lil partijiet terzi. L-awtoritajiet kompetenti għandhom ikunu sodisfatti biss jekk l-istituzzjoni tal-kreditu tal-oriġini tista’ turi li t-tali trasferiment tar-riskju tal-kreditu lil partijiet terzi huwa rrikonoxxut ukoll għall-għanijiet tal-ġestjoni interna tar-riskju tal-istituzzjoni tal-kreditu u għall-allokazzjoni interna tagħha tal-kapital.
Barra minn hekk, it-trasferiment għandu jkun konformi mal-kundizzjonijiet li ġejjin:”
Il-Parti 4 tal-Anness IX hija emendata kif ġej:
Fil-punt 13 il-frażi ta’ introduzzjoni qed titbiddel b’dan li ġej:
“F’każ fejn jiġu ssodisfati l-kundizzjonijiet li ġejjin, tista’ tiġi applikata ċifra tal-konverżjoni ta’ 50 % għall-ammont nominali ta’ faċilità tal-likwidità sabiex jiġi ddeterminat il-valur tal-iskopertura tagħha:”
Il-punti 2.4.2 u 14 qed jitħassru.
Il-punt 48 qiegħed jitħassar.
Il-punti 3.5.1 u 56 qed jitħassru.
Fil-Parti 2 tal-Anness X, il-punt 1 qed jitbiddel b’dan li ġej:
Ir-rekwiżit kapitali għar-riskju operattiv għandu jinħadem bħala l-medja, fuq tliet snin, tal-ammonti totali annwali tar-rekwiżiti kapitali fil-linji tan-negozju msemmija fit-Tabella 2. Fi kwalunkwe sena, rekwiżiti kapitali negattivi (li jkunu ġejjin minn dħul gross negattiv) fi kwalunkwe linja tan-negozju jistgħu jibbilanċjaw rekwiżiti kapitali pożittivi f’linji oħrajn tan-negozju mingħajr limitu. Madanakollu, f’każ fejn, f’sena partikulari, ir-rekwiżiti kapitali totali fil-linji tan-negozju kollha huma negattivi, iċ-ċifra mdaħħla fin-numeratur għal dik is-sena għandha tkun żero.”
Il-Parti 3 tal-Anness X hija emendata kif ġej:
L-istituzzjonijiet ta’ kreditu għandhom ikunu kapaċi jikklassifikaw id-dejta storika interna tat-telf tagħhom skont il-linji tan-negozju ddefiniti fil-Parti 2 u skont it-tipi ta’ avvenimenti ddefiniti fil-Parti 5, u jipprovdu dik id-dejta lill-awtoritajiet kompetenti meta dawn jitolbuhielhom. Avvenimenti ta’ telf li jaffettwaw lill-istituzzjoni kollha jistgħu jkunu allokati għal linja tan-negozju oħra msejħa ‘affarijiet tal-kumpanija’ minħabba ċirkustanzi eċċezzjonali. Irid ikun hemm kriterji ddokumentati u oġġettivi għall-allokazzjoni tat-telf għal-linji tan-negozju u avvenimenti speċifikati. It-telf tar-riskju operattiv li hu relatat mar-riskju tal-kreditu u li storikament ġie inkluż fil-bażijiet tad-dejta interni tar-riskju tal-kreditu għandu jkun irreġistrat fil-bażijiet tad-dejta tar-riskju operattiv u identifikat separatament. Dan it-tip ta’ telf m’għandux ikun suġġett għat-tnaqqis għar-riskju operattiv, sakemm ikompli jkun ittrattat bħala riskju ta’ kreditu għall-għanijiet tal-kalkolu tar-rekwiżiti minimi kapitali. It-telf tar-riskju operattiv li hu relatat mar-riskji tas-suq għandu jkun inkluż fl-ambitu tar-rekwiżit kapitali għar-riskju operattiv.”
Il-punt 29 qed jitbiddel b’dan li ġej:
It-taffija tar-rekwiżiti kapitali mir-rikonoxximent tal-assigurazzjonijiet u tal-mekkaniżmi l-oħrajn tat-trasferiment tar-riskju m’għandux jaqbeż l-20 % tar-rekwiżit kapitali għar-riskju operattiv qabel ir-rikonoxximent tal-metodi tal-mitigazzjoni tar-riskju.”
Fil-punt 10 tal-parti 2 tal-Anness XII, qed jiżdiedu l-punti (d) u (e) li ġejjin:
l-ogħla miżura minn dawk ta’ kuljum tal-valur fir-riskju matul il-perjodu ta’ rrappurtar, l-iktar waħda baxxa u dik medja, u l-miżura tal-valur fir-riskju ta’ tmiem il-perjodu;
taqbil tal-miżuri tal-valur fir-riskju ta’ tmiem il-jum ta’ kuljum mat-tibdiliet tal-ġurnata fil-valur tal-portafoll sal-aħħar tal-ġurnata tan-negozju sussegwenti flimkein ma’ analiżi ta’ kwalunkwe qbiż importanti eċċessiv tal-livell imbassar fil-kalkolu (‘overshootings’) matul il-perjodu ta’ rrappurtar.”
Fil-Parti 3 tal-Anness XII, il-punt 3 qed jitbiddel b’dan li ġej:
L-istituzzjonijiet ta’ kreditu li jużaw il-metodu stabbilit fl-Artikolu 105 għall-kalkolu tar-rekwiżiti tagħhom tal-fondi proprji għar-riskju operattiv għandhom jiżvelaw deskrizzjoni tal-użu tal-assigurazzjonijiet u tal-mekkaniżmi l-oħrajn tat-trasferiment tar-riskju sabiex inaqqsu dan ir-riskju.”
1. L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sa mhux aktar tard mill-31 ta’ Ottubru 2010. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u t-tabella ta’ korrelazzjoni bejn dawk id-dispożizzjonijiet u din id-Direttiva.
Huma għandhom japplikaw dawk id-dispożizzjonijiet mill-31 ta’ Diċembru 2010.
Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew jinkludu din ir-referenza meta jippubblikawhom b’mod uffiċjali. L-Istati Membri għandhom jistabbilixxu kif għandha ssir din ir-referenza.
(1) ĠU L 177, 30.6.2006, p. 1.